《寿莫母何安人》
明代·邵宝

安人竹鹤之曾孙，闺门尚有清风存。来归驾部甫三七，又七寒暑哀声闻。

哀声未已贤声起，寂莫深帏谢罗绮。花开花落经几春，只尺中门不曾启。

五花云锦鸾回旋，一番手展一悽然。诸孙忽见少且长，三子宁知后与前。

尔来五十开宾筵，众宾齐赋共姜篇。颂兴闾里传闻地，例及朝廷旌表年。

君不见庭中萱草梁间燕，天为高堂侑觞献。猗今之乐乐未央，世间那有瑶池晏。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。